तो, हाँ, बेइली की तुलना में, हम यहाँ काफ़ी कम संरचित हैं।
हम क्लाइंटों को क्षेत्र के आधार पर नहीं, बल्कि संबंध के आधार पर विभाजित करते हैं।
यहाँ कर्मचारियों को मुनाफ़े का हिस्सा मिलता है,
पर अक्सर मैं किसी मैनेजर को
कोई ख़ास क्लाइंट सौंपता हूँ अगर मुझे लगता है कि इस तरह से ज़्यादा मुनाफ़ा कमा सकते हैं।
- तो, ऑफ़िस में पारदर्शिता होती है। - हाँ, यह उचित है।
अह-हँ।
मुझे पता है कि तुम सहकर्मियों के साथ ज़रूरी जानकारी साझा करने के आदी नहीं हो, कूप,
पर मानना पड़ेगा, मुझे लगता है कि यह हमारे लिए शानदार साझेदारी हो सकती है।
मैक्स। हाँ, अंदर आओ।
- कूप, तुम मैक्स कोन को जानते हो? - पता नहीं, हम एक-दूसरे को जानते हैं?
पिछले साल रॉबिन हुड वाला डिनर।
टेलर स्विफ़्ट के सुइट के लिए तुमने मुझसे ज़्यादा बोली लगाई थी।
- हाँ। इसके लिए माफ़ी चाहूँगा। हाँ। - हाँ।
मेरी एक 17 साल की बेटी है और मुझे भयानक परिणामों का सामना करना पड़ता।
- बेशक। - मैक्स एक सुपरस्टार है।
वह उभरते बाज़ारों में काफ़ी क़िस्मतवाला रहा है।
मैं इस बारे में सब कुछ सुनने के लिए उत्सुक हूँ।
तुम्हें मेरे गैर-प्रलोभन समझौते के बारे में पता है?
क़ानूनी सलाहकारों को इसकी चिंता नहीं है।
इस समझौते को लागू करवाने की क़ीमत बहुत ज़्यादा होगी, बेइली के लिए भी।
ठीक है, तो मैं अपने क्लाइंट के साथ अकेले काम करूँगा, बेशक, पारदर्शी रूप से।
आम फ़ीस रहेगी
और अब बस इस पर चर्चा करना बाकी है कि मेरा हिस्सा कितना होगा।
सही कहा न?
दरअसल नहीं।
वे मैक्स के क्लाइंट होंगे।
तुम बस नए क्लाइंट ढूँढोगे जिसकी तुम्हें फ़ीस मिलेगी।
हम देखेंगे कि कितनी सफलता मिलती है।
हाँ, हम निवेश पूंजी लाने के लिए मिलकर काम करेंगे।
तो मैं इस बच्चे के लिए क्लाइंट लाऊँगा,
वह अपने क्लाइंटों की गिनती बढ़ाएगा और फिर तुम मुझे निकाल दोगे?
व्हो, मुझे किसी की मदद की ज़रूरत नहीं है।
सम्मान सहित, मैक्स, तुम्हारे बॉस को लगता है कि तुम्हें मदद की ज़रूरत है,
वरना हम अभी चर्चा नहीं कर रहे होते, है न?
कूप।
थ्री यैंकीज़ ने पिछले साल बस सात प्रतिशत मुनाफ़ा कमाया, बेन।
उससे पहले वाले साल में तुम्हें 20 प्रतिशत का घाटा हुआ था जबकि बाकी सभी फ़ायदे में थे।
हमने इंडेक्स स्टॉक में कुल मिलाकर बेहतर प्रदर्शन किया।
मैक्स, चुप रहो। किसी को इंडेक्स स्टॉक की परवाह नहीं है।
- इसके पिताजी कौन हैं? - क्या?
इसे यहाँ आए पाँच मिनट भी नहीं हुए हैं और मुझे पता चल गया कि यह यहाँ सिफ़ारिश पर आया है।
मेरा भांजा है।
ख़ैर, अंकल बेन,
तुम न्यू जर्सी में घटिया कॉन्डो बेचने से बस एक मार्जिन कॉल दूर हो
और तुम सस्ते जूते पहने किसी बेवकूफ़ को कंपनी सौंपने वाले हो…
- ए। - …क्योंकि वह तुम्हारा भांजा है।
- अरे, तुम यहाँ आकर… - चुप रहो, मैक्स।
कूप।
बेन, तुम एक डूबता हुआ जहाज़ हो।
डिनर पार्टियों में तुम्हारा मज़ाक उड़ाया जाता है।
वैसे, जहाँ तक मैंने सुना है, केवल मैं ही तुमसे मिलने के लिए राज़ी हुआ।
और इससे तुम्हारे बारे में क्या पता चलता है?
शुभकामनाएँ।
टेक स्टॉक्स में उछाल दूसरी तिमाही के लिए रिकॉर्ड गति
मैं बेरोजगार था और, ज़ाहिर तौर पर, नौकरी के लायक नहीं था,
अपना सबसे अच्छा सूट
और चोरी की घड़ी पहने हुए 200,000 डॉलर की कार में बैठा था।
कुछ समझ नहीं आ रहा था, और इसलिए,
समय आ गया था कि कुछ अन्य विकल्पों पर विचार करना शुरू करूँ।
पैटेक फ़िलिप नॉटिलस, 18 कैरेट।
यह शानदार घड़ी है।
मुझे खाता देखना होगा,
पर मुझे लगता है कि मैं तुम्हें इसके लिए लगभग 175,000 दे सकता हूँ।
हाँ, ये सेकंडहैंड बाज़ार में अच्छी बिकती हैं।
दो लाख।
एक लाख पचासी हज़ार।
आख़िरी दाम है।
- यह तुम्हारी हुई। - बढ़िया है।
मुझे बस बक्सा और कागज़ात चाहिए होंगे।
यह नई नहीं है।
हाँ, मुझे पता है, पर इसका एक सीरियल नंबर है
और इसके साथ प्रामाणिकता का प्रमाण पत्र आता है, जिसकी मुझे ज़रूरत होगी।
दरअसल, मेरे पास दोनों चीज़ें नहीं हैं।
मुझे यह तोहफ़े में मिली थी।
हाँ।
माफ़ करना, मेरे दोस्त।
कागज़ात नहीं हैं, तो नहीं खरीद सकता।
वैसे, अगर मैंने दाम कम कर दिया तो?
लो।
तुम ब्रॉन्क्स में यहाँ जाओ।
लू से मिलो।
- लू? - हाँ।
और लू से कहो कि तुम्हें लिपशिट्ज़ ने तुम्हें भेजा है।
वर्गास पॉन शॉप खरीदें बेचें अदला-बदली करें
वर्गास पॉन शॉप
तुम लू हो?
तुम कौन हो?
माफ़ करना, लिपशिट्ज़ ने मुझे भेजा है।
मैं लू हूँ।
- तुम लिपशिट्ज़ को कैसे जानते हो? - हम अभी-अभी मिले।
कहाँ मिले? किसी बार में, यहूदी मंदिर में, एए मीटिंग में, कहाँ?
उसकी दुकान में। मैं बस…
मैं यह बेचने की कोशिश कर रहा हूँ।
हम पीछे जा रहे हैं, रॉको।
आओ, चलो एक नज़र डालूँ।
ऊपर जाकर टीवी देखो जबकि दादी काम करेगी, ठीक है?
- ठीक है। - ठीक है।
हाँ, तो मेरी पत्नी को बस लगता है कि यह ज़्यादा भड़कीली है।
ज़्यादा भड़कीली है, हँ?
क्या इसलिए तुम शादी की अंगूठी नहीं पहनते हो?
तुम घड़ी खरीदोगी या मेरा विश्लेषण करोगी?
मैं एक ही समय में दोनों कर सकती हूँ।
मैं तुम्हें इसके लिए 65 दूँगी।
लिपशिट्ज़ मुझे 185 देने वाला था।
फिर उसने तुम्हें मेरे पास भेजा।
अगर तुम इसे वैध रूप से बेच सकते, तो यहाँ नहीं आते।
पचानवे।
तुम्हारे जैसे आदमी यहाँ अक्सर नहीं आते हैं।
तुम क्या हो, व्यापारी? स्टॉकब्रोकर?
जो भी हो।
मुद्दा यह है कि तुम ऐसे आदमी हो जो ऐसी चीज़ें खरीदता और बेचता है जिन्हें वह कभी नहीं छूता।
तुम चीज़ों को एक क़ीमत देते हो।
तुम्हारा कौशल है, अन्य अमीर लोगों को उस क़ीमत का यक़ीन दिलाना।
अब तुम यहाँ मुझे ऐसी चीज़ बेच रहे हो जिसे तुम अपने हाथ में थाम सकते हो।
यह तुम्हारे लिए नई बात है।
तुम्हें इस बाज़ार की समझ नहीं है, पर फिर भी तुम्हें लगता है कि तुम मोलभाव कर सकते हो।
यह समझदारी नहीं है, यह बेवकूफ़ी है।
शायद यह बस हताशा है।
पहली बार तुमने सच बोला।
अब हम सौदा कर सकते हैं।
मैं तुम्हें 60 दूँगी।
तुमने अभी-अभी 65 कहा था।
सौदा तय रहा।
तुम मुझे मेरी मूल क़ीमत पर वापस ले आए।
क्या मोलभाव करते हो।
यॉर फ़्रेंड्स एंड नेबर्स
ओह, जान।
समय हो गया, बेटे।
समय हो गया।
- सुप्रभात। - हमें देर हो गई है।
ए, तुमने अपने डैड के मेसेज का जवाब दिया?
आप मज़ाक कर रही हैं?
कृपया, बस मेरी ख़ातिर उन्हें जवाब दो।
हाँ, ठीक है।
ए।
अलविदा, मॉम।
साँस लेते हुए हाथ ऊपर करो और दायाँ हाथ वापस नीचे ले जाओ।
हम बायाँ हाथ वापस नीचे लाएँगे…
मेरी थॉन्ग मुझे परेशान कर रही है।
यह लो।
हैलो।
नॉटिलस
वैलनेस एंड काउंसिलिंग सेंटर
धन्यवाद।
वह मेरी माँ के बॉयफ़्रेंड को कमीना बुलाने के तरीके ढूँढने में माहिर है।
वह बस एक सेल्फ़ी थी और मैंने वह अपने बॉयफ़्रेंड के साथ साझा की थी,
फिर उसने वह अपने दोस्तों के साथ साझा की…
मैंने रोबॉटिक्स क्लब छोड़ दिया।
मुझे बताओ क्या हुआ।
आप मुझसे बात नहीं उगलवा सकतीं।
नहीं, देखो, वह फूल लेकर नीचे आया,
उसने मुझे इतने जुनून के साथ किस किया
और यह मेरी ज़िंदगी का सबसे बेहतरीन किस था…
मार्क।
हाँ, मेरी माँ मुझे डाँटने लगीं, जैसे हमेशा डाँटती हैं।
शायद मैंने बस उन्हें हज़ारवीं बार सही साबित किया था।
वैसे, अब एक मिनट रुको।
क्या हम यह स्वीकार कर सकते हैं
कि डिटेंशन पाने और कार खरोंचने में अंतर है?
हाँ, मुझे पता है।
क्या तुमने यह पहली बार किया था?
मैं पहली बार पकड़ा गया।
- क्या तुम कार के मालिक को जानते हो? - नहीं, नहीं जानता।
तो फिर तुमने ऐसा क्यों किया?
मेरा मतलब, शायद तुम नहीं जानते हो, पर मैं बस सोच रही हूँ
कि तुम्हारे दिमाग़ में क्या चल रहा था?
मुझे काफ़ी गुस्सा आता है।
यह दरअसल गुस्सा नहीं है, मानो जैसे एक ऊर्जा है,
और यह ऊर्जा मेरे अंदर बस बढ़ती रहती है
और मुझे बेचैन कर देती है।
और ऐसा पल आता है जब मैं काँप रहा होता हूँ
और अगर मैं कुछ नहीं करता हूँ, तो मैं बस फट जाऊँगा, समझी?
और फिर मैं कोई खिड़की तोड़ देता हूँ
या कोई कार वगैरह खरोंच देता हूँ।
और मानो…
यह ऊर्जा बस बाहर निकल जाती है और मैं फिर से साँस ले सकता हूँ।
हम सबका एक सपना होता है, कोई निर्वाण जिसकी हम कल्पना करते हैं।
वह जगह जहाँ हम पहुँचना चाहते हैं
जिसका आख़िरकार मतलब होगा कि हमने सब हासिल कर लिया है,
सफलता, ख़ुशी, शांति।
मेरे लिए, वह वेस्टमॉन्ट विलेज था,
जहाँ करोड़ों के घर, घास के शानदार मैदान और विशिष्ट क्लब हैं।
पर मुझे शक़ होने लगा था
कि मेरे सपने मेरी तरह ही
बेवकूफ़ाना थे।
ए, कूप!
ओकवुड कंट्री क्लब,
जो सालाना एक लाख डॉलर लेकर आपको परोसे जाने वाले
प्रत्येक सलाद, बर्गर, कॉफ़ी
और कॉकटेल के लिए सामान्य मूल्य से 40 प्रतिशत ज़्यादा भुगतान करने का विशेषाधिकार देता है।
पर अगर आप उसके सदस्य नहीं बनते हैं,
तो सबको ऐसा लगता है कि वे आपको स्वीकार नहीं करेंगे।
यह सामाजिक जबरन वसूली का सदियों पुराना तरीका है,
पर सब कुछ जानते हुए भी, मैं बाकी बेवकूफ़ों की तरह वहाँ जाने से
ख़ुद को रोक नहीं पाया।
बहुत ख़ूब।
तुम मुझे थोड़ा थका रही हो।
वह निक के साथ क्यों खेल रही है?
क्योंकि तुमने देर कर दी।
शाबाश।
टेनिस मेरी ख़ासियत है।
क्या तुम कृपया उससे यह न करने को कह सकती हो?
ठीक है, हमने योजना नहीं बनाई थी, कूप।
हमें बस पता नहीं था कि तुम कब आओगे और टूर्नामेंट कल है।
वह अच्छा खेल रही है।
उसे अपना यूटीआर नौ तक लाना होगा, तब जाकर प्रिंसटन वाले उस पर नज़र तक डालेंगे।
मुझे लगा था कि उसका यूटीआर नौ ही है।
नहीं, 8.7 है।
उसे इस टूर्नामेंट में चार या पाँच सितारा
खिलाड़ियों के ख़िलाफ़ लगातार दो मैच जीतने होंगे।
वैसे, एक बास्केटबॉल खिलाड़ी इसमें कैसे मदद करेगा?
वह यहाँ समय पर आया था।
तुमने सही कहा।
अब चलो चलें।
ए।
ए, कूप, इसके लिए माफ़ी चाहूँगा, बस मदद करने की कोशिश कर रहा हूँ।
हाँ, हाँ। अगर मुझे पता चला कि किसी की पत्नी को सेक्स करना है,
तो मैं तुम्हें बता दूँगा।
ठीक है, चलो थोड़ा नेट पर अभ्यास करें, हँ?
कोच हमें नेट की ओर भागने से मना करते हैं।
वैसे, उसने सही कहा, पर कभी-कभी यह…
…कारगर होता है।
टूर्नामेंट कल है। यह सही समय नहीं है।
यह टेनिस की मूल तकनीक है। चलो, मैं तुम्हें दिखाता हूँ।
मारो। ज़ोर से मारो।
आप ठीक हैं?
बहुत बढ़िया। अच्छा शॉट था।
आपने मेरे बॉयफ़्रेंड के अंडकोषों पर मुक्का मारा था।
ठीक है, वैसे, वह फिर भी उस लायक था।
ए, टोरी।
- ए, चेल्स। - कल के लिए शुभकामनाएँ।
तुम्हें भी। कमीनी।
- मुझे लगा था कि तुम दोनों दोस्त हो। - हाँ, हम हैं, पर टेनिस टीम में
एक ही नई खिलाड़ी के लिए जगह है।
वैसे, सकारात्मक पहलू देखो, शायद उसे प्रिंसटन में दाख़िला नहीं मिलेगा।
शायद मुझे दाख़िला नहीं मिलेगा।
अब तुम बस बचकानी बात कर रही हो।
चलो, वापस बेसलाइन पर चलें।
चलो।
लगता है तुम्हारे और निक के बीच सब कुछ सच में अच्छा चल रहा है, हँ?
सब ठीक चल रहा है।
चीज़ें अब भी शुरुआती चरण में हैं।
शुरुआती चरण में? वह लगभग तुम्हारे साथ ही रह रहा है।
क्या? नहीं, ऐसा नहीं है।
मैं उसे अक्सर घर भेज देती हूँ।
मुझे अकेले सोना पसंद है।
उसे मेरे पास भेज दो। मैं उसे घास काटने वाली मशीन की तरह गेराज में रखूँगी
और थोड़ी छंटाई चाहिए होगी, तब बाहर निकालूँगी।
इसका क्या मतलब है?
- मैगी और मैंने उसके जिम में दाख़िला लिया है। - हाँ।
- सारी क्लासें बढ़िया हैं। - बढ़िया है।
मैं इक्विनॉक्स जाना पसंद करती हूँ।
इसलिए क्योंकि मेल् को अकेले रहना पसंद है…
- जो भी हो। - …है न?
- धत्। दोस्तों। - क्या हुआ?
पॉल आया है।
हे भगवान। क्या यह वही वेट्रेस है?
हाँ, साक्षात्।
सच में, वह अपना पूरा शरीर दिखा रही है।
विश्वास नहीं होता कि वह उसे यहाँ लेकर आया।
इस बारे में कोई नियम होना चाहिए।
वह भाड़ में जाए।
हाँ, वह भाड़ में जाए।
वह कितने साल की है, 16, 17?
चौबीस।
- उसका नाम मिस्टी है। - हे भगवान।
मैं सवैना बोलने वाली थी, पर मिस्टी भी ठीक है।
हाँ।
वैसे, तुम पॉल के रेस्टोरेंटों में गई हो।
उसकी सारी वेट्रेस मिस्टी के जैसी ही हैं।
ए। ए।
क्या हुआ?
बेशक, तुम्हें छोड़कर।
कोई बात नहीं।
उसने मुझे 15 साल पहले चुना था, जब मैं भी वैसी बिकिनी पहना करती थी।
ऐसा मत कहो, सैम। तुम बेहद आकर्षक हो।
और जब तुम कहोगी कि तुम तैयार हो,
हम तुम्हें किसी योग्य कुंवारे से मिलवाएँगे।
हाँ।
अरे, हाँ, सैम, तुम्हें ढेर सारे बंदे मिलेंगे।
ठीक है।
तुम बंदों के बारे में क्या जानती हो?
धन्यवाद, दोस्तों, पर उसे वही रखे।
और तुम उसके पैसे रखो।
ए। ए, सही कहा, सही कहा!
क्लब में सप्ताहांत का ब्रंच, जहाँ आपको बढ़िया खाना,
अच्छी संगति और ढेरों क़ीमती चीज़ें देखने को मिलेंगी।
ऐसा नहीं है कि मैंने कभी ध्यान नहीं दिया था, पर शायद अब मैं अलग नज़रिए से देख रहा था।
ए, दोस्तों, कैसे हो?
हैलो, कूप। तुम हमारे साथ बैठोगे?
पता नहीं। तुमने हंटर को देखा है?
- किसी ने भी? - वह यहीं कहीं है।
जेक, ए।
- ए। - धत्।
ए, जेक। कैसे हो, बच्चे?
श्री कूपर।
उस दिन के लिए माफ़ी चाहूँगा।
तुमने मुझे झटका दे दिया था।
हाँ। मुझे भी काफ़ी झटका लगा था।
बेशक।
ख़ैर, मुझे उम्मीद है कि कोई…
स्थायी क्षति नहीं पहुँची है।
और इससे भी ज़रूरी बात, उम्मीद है कि कोई कड़वाहट नहीं है।
- ज़रूर, कोई कड़वाहट नहीं है। - बहुत ख़ूब।
बढ़िया है। चलो, बैठो, थोड़ा लंच करो।
हाँ, जेक, आओ… चलो तुम्हें…
- वह कैसा था? - ज़्यादा बेहतर लगेगा अगर आपने यह दिल से कहा था…
वैसे, मुझे ज़्यादा बेहतर लगेगा अगर वह अपनी पैंट पहने रहे।
मेरी बात समझ रही हो? चलो।
ठीक है। अगर तुम्हें हंटर दिखे, तो कृपया उससे कहना कि मैं उसे ढूँढ रहा हूँ।
धन्यवाद।
- हैलो। - ए।
- कैसी हो? - वैसे, मैं अब भी तुमसे नाराज़ हूँ।
जानता हूँ, पर सच कहूँ तो, मुझे कारण याद नहीं है।
- हद है, कूप। - ए, ए, मैं मज़ाक कर रहा हूँ।
मज़ाक कर रहा हूँ। माफ़ कर दो।
सैम, चलो भी।
मैं उस रात के लिए माफ़ी चाहूँगा, मेरे दिमाग़ में काफ़ी कुछ चल रहा था।
वैसे, आमतौर पर, मैं तुमसे थोड़ा ज़्यादा समय तक नाराज़ रहती,
पर पॉल अपनी कमबख़्त वेट्रेस को लेकर आया है और मैं कमज़ोर महसूस कर रही हूँ,
जिससे मुझे बेहद गुस्सा आ रहा है, तो हाँ।
तुमने देखा उसने क्या पहन रखा था?
मैंने ध्यान नहीं दिया।
वह इसलिए क्योंकि उसने काफ़ी कम कपड़े पहन रखे हैं।
बात यह है कि मुझे जल्द ही सेक्सी महसूस करना है,
इसलिए मैं तुम्हें माफ़ कर दूँगी।
- वैसे, मैं इसे ज़रूर सार्थक बनाऊँगा। - तुम्हें बनाना ही होगा।
- ए, लड़कियों। - ए, दोस्तों।
कैसे हो?
हैलो, देवियों।
- ए। - ब्रैड, जूल्स, कैसे हो?
ए, कूप। कोई ताज़ा और दिलचस्प ख़बर?
हे भगवान, वही घिसी-पिटी ज़िंदगी। बैंक में स्थिति कैसी है?
वे ब्याज दरों में बढ़ोतरी को लेकर काफ़ी नाराज़ हैं।
- पर हम सब संभाल लेंगे। - कृपया, दोस्तों, काम की बातें मत करो।
चेल्सी, मैंने तुम्हें खेलते देखा।
तुम काफ़ी अच्छा खेल रही हो।
धन्यवाद, श्री कूपर।
मैंने निक को टोरी के साथ खेलते देखा।
तुम पेशेवर खिलाड़ियों को शामिल कर रहे हो, हँ?
कूप ही पेशेवर खिलाड़ी है, जान।
उसने प्रिंसटन के लिए खेला था।
क्या मुझे यह पता था?
यह बहुत पहले की बात है।
ख़ैर, मैं भविष्यवाणी कर रहा हूँ कि हमारी बेटियाँ पिछले साल की तरह फिर से फ़ाइनल में पहुँचेंगी।
- तुम्हें क्या लगता है? - तुम सही कह रहे हो।
हैलो। कैसी हो?
हैलो।
सभी को हैलो। सप्ताहांत की शुभकामनाएँ।
- ए, जान। पूल कैसा था? - वह शानदार था।
पैसों से याद आया,
मैंने तुम्हें थ्री यैंकीज़ वाला इंटरव्यू दिलाने के लिए बहुत मेहनत की थी।
चलो भी, वह बेकार नौकरी थी।
और तुम्हें वह बेकार नौकरी मिल सकती थी।
देखो, तुम्हें किनारे कर दिया गया है, मेरे दोस्त।
और पहले की तरह सफल होने से पहले,
तुम्हें नीचे से शुरुआत करनी होगी।
मैंने तुम्हें यह मौका दिलवाया था।
मैं चंद पैसों के लिए किसी और के लिए काम नहीं करूँगा, बार्नी।
चलो देखें कि तुम छह महीने बाद भी यही सोचोगे या नहीं।
मुझे लगता है कि तुम बस अपने पाँच प्रतिशत के बारे में चिंतित हो।
बिल्कुल सही कहा, साथ ही बकाया 40,000 के बिल के बारे में भी जो तुम्हें मुझे देने हैं।
- मैं बस कह रहा हूँ। - हाँ, ख़ैर, मैं बस कह रहा हूँ कि मुझे…
- मुझे जाना होगा। - तुम अभी-अभी बैठे थे।
जानता हूँ। मुझे जाना होगा। ए।
- हैलो, डैड। - ए।
क्या तुम नशे में हो?
नहीं।
- बस थोड़ा सा। - हंटर।
चिंता मत कीजिए, मैंने बस एक कश लिया था।
ख़ुद को काबू में रखो।
तुम इन चीज़ों के लिए अभी काफ़ी छोटे हो।
क्या आप ड्रम सेट नहीं लाने वाले थे?
यह लंबी कहानी है। वह मेरे घर में है।
तो, क्या हम उसे लेने जा सकते हैं?
हम मॉम की कार इस्तेमाल कर सकते हैं।
दरअसल, यह काफ़ी अच्छा विचार है।
पता है क्या? पहले मुझे एक काम पूरा करना है
और फिर हम ड्रम सेट लेने जा सकते हैं।
ठीक है।
ठीक है, क्यों न तुम जाकर कार बदलो?
क्या आप यह कर सकते हैं?
अगर उन्हें लगा कि मैं नशे में हूँ, तो वह बौखला जाएँगी।
अगर परिणामों का सामना नहीं कर सकते, तो ग़लतियाँ मत करो।
जाओ ले आओ। चलो।
- कैसा रहा? - कल्पना से बेहतर।
अच्छा? लो। तुम्हें उसकी ज़रूरत होगी।
निक्स स्ट्रॉन्ग ऐस जिम
वह क्या है?
आपने अभी तक ऐसमोबील नहीं देखी?
वह निक की है।
उन्हें उस पर काफ़ी गर्व है।
बेशक।
- धन्यवाद। - कोई बात नहीं।
- वह उठाओ। - हाँ।
माफ़ करना।
हैलो, हैलो। अंदर आओ।
हमने एक नई कॉफ़ी मशीन खरीदी है।
मैं हम सबके लिए कॉफ़ी बनाऊँगा।
क्या उन्होंने तुम्हें निकाल दिया?
- मॉम। - नहीं, उन्होंने मुझे नहीं निकाला।
मैं बस पूछ रही हूँ।
वह घर टूट-फूट रहा था, हम उसके लिए एक बेहतर घर ढूँढने की कोशिश कर रहे हैं।
- तो, वह तुम्हारे साथ क्यों नहीं रह रही है? - अरे, धन्यवाद, मॉम।
अरे, मैं बस कह रही हूँ, यह द रिट्ज़ नहीं है।
तुम क्यों यहाँ वापस आना चाहोगी?
मेरे पास कोई अतिरिक्त बेडरूम नहीं है।
मैं भूलती रहती हूँ कि अब तुम बड़े घर में नहीं हो।
देखिए, अगर आपको कोई समस्या होगी, तो मैं बस…
नहीं, बेशक नहीं।
मैं बस कह रही हूँ।
आप दरअसल क्या कह रही हैं?
मैं बस कह रही हूँ कि काश मुझे पता होता कि क्यों तुम दोनों अपनी ज़िंदगियाँ
- बर्बाद करने पर अड़े हुए हो। - हे भगवान। हद है।
किसे डीकैफ़ चाहिए?
- मुझे। - हमारे पास डीकैफ़ नहीं है, रॉन।
- चांदी के पॉड डीकैफ़ हैं। - नहीं, नीले वाले थे और वे ख़त्म हो गए हैं।
तुम फिर भी लेना चाहोगी?
ऐसा लगता है कि मेरी बेचैनी को बढ़ाने के लिए यह बहुत अच्छा समय है।
मैं जाकर तुम्हारे बैग ऊपर रख आता हूँ।
एंडी, तुम्हारी कॉफ़ी।
हाँ, डैड, मैं बाद में पीयूँगा।
मैंने ब्रूस और उसके परिवार को स्टॉप एंड शॉप में देखा था।
उसके दो प्यारे बच्चे हैं, त्वचा का रंग बेहद ख़ूबसूरत है।
उसकी पत्नी की वजह से त्वचा का रंग ब्रूस के मुक़ाबले थोड़ा हल्का है।
यह बढ़िया है, मॉम।
ख़ैर, इतना कुछ होने के बावजूद, वह मुझसे मिलकर बहुत ख़ुश लग रहा था।
और मैं बस यह सोचने से ख़ुद को रोक नहीं पाई कि अगर तुमने उस समय उससे शादी कर ली होती,
तो अभी हालात क्या होते।
मैं अब भी वैसी ही होती।
- आप शादी करने वाली थीं? - यह लंबी कहानी है।
वह अपनी ही शादी के दिन भाग गई थी।
- मुझे मानसिक आघात लगा था। - जानती हूँ।
मैं तुम्हें दोष नहीं दे रही हूँ। मैं बस कह रही हूँ।
योजनाएँ बदल गईं।
- हम यहाँ से जा रहे हैं। - ठीक है।
एक मिनट रुको, क्या हुआ?
तुम कहाँ जा रहे हो?
आप उसका कमरा ठीक नहीं कर सकी? बिस्तर नहीं लगा सकी?
मैं यह करने वाली थी।
हाँ।
चलो, चलो चलें।
आपसे प्यार है, मॉम।
आपसे प्यार है, डैड।
चलो।
इस तरफ़।
किसी ने कॉफ़ी नहीं पी।
दादी सच में बेकार हैं।
बेटे, तुम्हें कोई अंदाज़ा नहीं है।
आप मेरे कमरे में रह सकती हैं, ऐली।
तुम बेहद प्यारे हो, जान, पर मैं तुम्हारी जगह में दख़ल नहीं देना चाहती।
कोई बात नहीं।
वैसे भी मैं वहाँ ज़्यादा समय नहीं बिताता।
धत्।
दरवाज़े पर ज़्यादा देर मत रुको, यह डरावना है।
माफ़ करना।
लो, यह आख़िरी बैग है।
बढ़िया है। धन्यवाद।
देखो, मुझे खेद है कि मुझे इस तरह तुमसे घर खाली करवाना पड़ा।
चलो भी। मैं ठीक रहूँगी।
मुझे बस अपने पैरों पर वापस खड़े होने के लिए थोड़ा समय चाहिए,
फिर हम तुम्हारे लिए एक अच्छी जगह देखेंगे, ठीक है?
एंडी, तुम सालों से मेरी देखभाल कर रहे हो।
चाहे तुमने और जो भी गड़बड़ी की होगी,
तुम हमेशा से एक औसत भाई से ऊपर रहे हो।
मैं तुम्हारे बिना दिशाहीन होती।
हे भगवान।
समैंथा लेविट अटैचमेंट एक फ़ोटो
मुझे कुछ काम है।
तुम यहाँ कुछ समय के लिए अकेली रह सकोगी?
मुझे बेबीसिटर की ज़रूरत नहीं है।
- जाओ। अपनी ज़िंदगी जीयो। - ठीक है।
कमरे को साफ़ करो। सामान रख दो। चलो।
लगभग 80 साल पहले, हर्शल लेविट हिटलर से भागकर
अमरीका आ गये थे,
जहाँ उन्होंने न्यूयॉर्क के उत्तरी भाग में इंटरस्टेट के पास
एक छोटा सा डाइनर खरीदने के लिए पर्याप्त पैसे जुटाए।
जब तक उनके प्रीडायबिटिक पोते, पॉल ने, जो समैंथा का पति था,
पारिवारिक व्यवसाय संभाला,
नौ डाइनर और कई आलीशान रेस्टोरेंट हो गए थे।
और अब, हर्शल का साम्राज्य,
जिसने लगभग एक शताब्दी तक उनके परिवार का भरण-पोषण किया,
वह न्यूयॉर्क स्टेट के तलाक़ क़ानून की अनिश्चितताओं में फँसने वाला था,
बस इसलिए क्योंकि पॉल अपने लिंग पर काबू नहीं रख सका।
ए।
माफ़ करना। वह क्या है?
वह निक की है।
हाँ। शायद काफ़ी आकर्षक है।
और तुम निक की कार क्यों चला रहे हो?
दरअसल, मुझे कार बदलनी पड़ी
क्योंकि मुझे हंटर के साथ एक ड्रम किट लेने जाना था।
मुझे इसे लौटाने का समय नहीं मिला। यह…
पूरा दिन काफ़ी व्यस्त था।
मैं इसे गेराज में डाल दूँ?
नहीं, मेरे पास एक बेहतर विचार है।
रुको। रुको, मेरे नितंब छुओ।
हाँ। वाह। हे भगवान।
हाँ।
हाँ। वाह। वाह।
रुको। वाह।
वाह!
निक को अपनी कार की नई महक बेहद पसंद आएगी।
तो, आज तुम क्लब से काफ़ी जल्दी निकल गए ।
हाँ। मैं कुछ पारिवारिक समस्याओं से निपट रहा था।
- हाँ, सब ठीक है? - हाँ।
यह… बेशक। सब ठीक है।
इन दिनों क्लब में जाना ज़्यादा मुश्किल होता जा रहा है।
अच्छी बात केवल तुमसे मिलना है
और हमें ढोंग करना पड़ता है कि हमारे बीच कुछ नहीं चल रहा।
हाँ। वैसे, मुझे नहीं लगता कि अभी मैं
क्लब के एक और विवाद का विषय बनना बर्दाश्त कर पाऊँगा।
हे भगवान, नहीं। तुम पहले ही बासी ख़बर बन चुके हो।
मैं बस ताज़ा विषय बनती जा रही हूँ।
जानते हो, आज उस गर्लफ़्रेंड ने हेनरी के चिंता विकार के बारे में
मुझसे बात करने की कोशिश की।
और वह बातचीत कैसी रही?
उतनी अच्छी नहीं जितनी कि उसने उम्मीद की थी।
सच कहूँ तो, मुझे पता नहीं कि उससे नफ़रत करूँ या उस पर तरस खाऊँ।
वैसे, हेनरी से नफ़रत करो। उस लड़की पर तरस खाओ।
और तुम्हारे साथ सेक्स करूँ।
बिल्कुल सही।
हे भगवान, अब मैं परेशान हूँ कि हेनरी को चिंता विकार है।
- वह तुम्हारे दिमाग़ से खेल गई, हँ? - हाँ।
जानती हूँ। यह काफ़ी खीझ दिला रहा है।
क्या तुम जाने वाले हो?
वैसे, मैंने सोचा था कि मैं यहीं रात बिताऊँ।
बच्चों के जागने से पहले निकल जाऊँगा।
यह बढ़िया विचार है।
हम एक पॉडकास्ट सुन सकते हैं।
एक बेहद शानदार पॉडकास्ट है।
यह घर व्यवस्थित करने के बारे में है।
- और… - ठीक है।
…तुम अपने बर्तनों को उनके ढक्कनों से अलग करते हो।
ठीक है। यह स्मार्ट तरीका है।
हाँ, और फिर…
तुम्हारे पास बस सामान के लिए एक पूरा अलग कमरा होता है।
तुम्हारे पास सामान के लिए अलग कमरा है।
यह सच में सुविधाजनक है।
नहीं? ठीक है।
आज डैड के साथ दिन कैसा बीता?
ठीक था।
तुम दोनों ने कुछ मज़ेदार किया?
तुम उनके साथ मज़े कर सकते हो।
मुझे बुरा नहीं लगेगा। मैं वादा करती हूँ।
जानता हूँ।
और उनकी कमी ख़लना ठीक है।
सच कहूँ तो, यह पहले की तुलना में ज़्यादा अलग महसूस नहीं होता है।
क्यों?
मुझे पेशाब करना था।
मैं समझता हूँ।
मुझे सुला सकते हैं?
ज़रूर, बेटा।
हम कहाँ जा रहे हैं?
- वहाँ। - ठीक है, बिस्तर पर लेटो।
शाबाश।
चलो तुम्हें कंबल ओढ़ा दूँ। शाबाश।
ठीक है, शुभरात्रि।
मुझे मेरा ड्रैगन चाहिए।
- वह कहाँ है? - ड्रेसर पर।
अरे, हाँ, यह रहा।
यह वाला, हँ? हाँ।
ठीक है, बेटा, यह रहा तुम्हारा ड्रैगन।
मुझे नींद आने तक रुक सकते हैं?
ज़रूर, बेटा, ज़रूर।
मैं यहीं रहूँगा, ठीक है?
अभी आया, हम दोनों सो भी जाएँगे।
ठीक है।
शाबाश, बेटा।
ऐसे ही पलों में,
आधी रात को किसी और के घर में फ़र्श पर बैठकर
किसी और के बच्चे को सुलाते समय,
मुझे एहसास हुआ कि दरअसल बिना कहीं गए, आप अपनी ही ज़िंदगी से
कितना दूर जा सकते हैं।
हैलो?
सुप्रभात।
मुझे तुम्हारी रसोई से परिचित होने में थोड़ी परेशानी हो रही थी,
इसलिए मैं जाकर हमारे बचपन की सभी पसंदीदा चीज़ें ले आई।
तुम दूध लेकर आई?
धत् तेरी की।
मज़ाक कर रहा हूँ। मेरे पास दूध है। शायद।
कमीने।
तो, सैम लेविट।
हाँ।
मेरा मतलब, अब जब तुमने बताया, यह सही लगता है।
तुम दोनों आकर्षक हो और हाल ही में सिंगल हुए हो।
और यहाँ कोई सिंगल नहीं है।
इसलिए, या तो सैम लेविट, या फिर छिनालपन।
अब मुझे लगने लगा है कि काश मैंने तुम्हें यह नहीं बताया होता।
मेरा मतलब, मुझे ग़लत मत समझो।
सैम आकर्षक है।
जहाँ तक मुझे याद है।
तुम्हें उससे कहीं बुरी मिल सकती थी।
- है न? - कोई बात नहीं।
क्या?
मेरा मतलब, हम उन्हें डिनर के लिए बुलाया करते थे।
हम उनके यहाँ जाया करते थे।
निक और आइवी भी आते-जाते थे। अब निक मेल् के साथ है,
मैं सैम के साथ सो रहा हूँ, मेरी नौकरी।
ऐसा लगता है जैसे किसी ने पूरी दुनिया उलट-पुलट कर दी
और मैं उसमें खो गया हूँ।
मेरी ज़िंदगी में स्वागत है।
वैसे, मैं यह सब साफ़ कर दूँगी।
- सच में? - शायद नहीं।
निक ब्रैंड्स ए जान। तुम कहाँ हो?
किराने की दुकान में। देर हो गई। टोरी के मैच के लिए क्लब में मिलेंगे
तुम्हारी उम्र कितनी है, टोनी?
मैं अभी-अभी 41 का हुआ।
इकतालीस।
इतनी अच्छी उम्र है। मुझे यह उम्र याद है।
बस 30 की उम्र की बकवास कोशिशों से आगे बढ़कर,
एक सच्चे वयस्क की तरह महसूस करना शुरू करना।
फिर जब और उम्र बढ़ती है, तुम्हें एहसास होता है कि कोई कमबख़्त वयस्क नहीं है।
और तुम्हें कोई अंदाज़ा नहीं होता है कि तुम क्या कर रहे हो।
ख़ुद को दिन में किसी बार में पीते हुए पाते हो।
मुझे इसका इंतज़ार रहेगा।
तुम ठीक हो?
हाँ।
मेरी परवाह मत करो।
जानती हो,
मुझे हमेशा से लगता था कि मेरी उम्र तुमसे ज़्यादा है।
तुम्हें झूठ बोलना नहीं आता है।
एक और लेना चाहोगी?
हाँ, पर मैं नहीं लूँगी।
धन्यवाद, नौजवान।
तुम्हारा दिन अच्छा बीते।
ब्रैड और जूली स्पर्लिंग घर में नहीं थे।
हाँ!
मुझे यह इसलिए पता था क्योंकि मुझे अच्छी तरह पता था कि वे कहाँ हैं।
और मुझे यह इसलिए पता था क्योंकि मुझे भी वहाँ होना चाहिए था।
आउट, 30, 40।
ड्यूस।
वाह।
हैलो?
जूल्स एक बड़े जापानी बैंक के लिए विलय और अधिग्रहण करती थी
और वह अपने पुरुष समकक्षों से बेहतर सौदेबाज़ी कर सकती थी और ज़्यादा शराब पी सकती थी।
उसका पति, ब्रैड न्यू इंग्लैंड के उच्च वर्ग से था
जिसके वंशज मेफ़्लावर से थे।
जहाँ तक मुझे पता था,
ब्रैड अपना समय गॉल्फ़ खेलने और युद्ध के बारे में किताबें पढ़ने में बिताता था।
अगर संभव हो, तो यह शानदार काम है।
उनकी बेटी, चेल्सी एक अच्छी बच्ची थी
और उम्मीद है कि इस समय मेरी बेटी
टेनिस कोर्ट में उसे धूल चटा रही थी।
रिशार्ड मिल फ़िलिपे मासा स्वचालित क्रोनोग्राफ़,
जिसमें सिग्नेचर रोज़ गोल्ड और टाइटेनियम ढांचे
और फ़्लाईबैक तंत्र है और इसकी क़ीमत 225,000 डॉलर से ज़्यादा है।
मैंने ब्रैड को कई सालों से इसे पहनते नहीं देखा था,
जिसका मतलब था कि शायद उसे इसकी कमी नहीं खलेगी।
शायद वह भूल भी चुका होगा कि उसके पास यह थी।
आउट! गेम, सेट, मैच।
टोरी कूपर फ़ाइनल में जाएगी।
प्रश्न और उत्तर सेवा
लगता है जूल्स और ब्रैड कुछ भी क़िस्मत पर नहीं छोड़ रहे थे।
उन्होंने अगले महीने की एसएटी खरीद ली थी, जिसमें उत्तर शीट भी थी।
दोनों 30 पर।
माफ़ करना, माफ़ करना, दोस्तों।
माफ़ करना।
माफ़ करना। माफ़ करना, दोस्तों।
सच में?
ठीक है, मुझे पता है, माफ़ कर दो।
तुम ऐसा क्या कर रहे थे जो इससे ज़्यादा महत्वपूर्ण था?
- तुम दो मैच चूक गए। - कुछ ज़रूरी काम आ गया था, ठीक है?
देखो, लगता है कि उसने अच्छा खेला।
मज़ाक कर रहे हो? उसने सबको धूल चटा दी।
जब मैंने तुम्हें हमारी बेटी का समर्थन करने आने को कहा था,
मेरा मतलब था कि समय पर आओ।
तुम ख़ुद हँसी का पात्र बन रहे हो।
मैं पहले ही माफ़ी माँग चुका हूँ।
तुम्हें मुझसे माफ़ी माँगने की ज़रूरत नहीं है।
- ठीक है, तो हम बहस करना बंद कर सकते हैं? - ठीक है।
- चालीस, 30। - शाबाश।
- आउट! ड्यूस। - हाँ।
शाबाश, चेल्स।
किसी ऐसे व्यक्ति के आस-पास होना एक अजीब सा
नया एहसास था, जब आप अभी-अभी उसके घर में थे, उसकी चीज़ें टटोल रहे थे,
जब आपकी जेब में उनकी 225,000 डॉलर की घड़ी थी और उन्हें इसका कोई अंदाज़ा नहीं था।
एडवांटेज, टोरी…
सच कहूँ तो, मुझे बुरा महसूस नहीं हो रहा था।
- बैंग। शाबाश, शाबाश, शाबाश! - शाबाश!
गेम, सेट, मैच।
शाबाश!
शाबाश, शाबाश, शाबाश!
तुम नेट के पास भागकर आई।
हाँ, यह टेनिस की मूल तकनीक है।
यहाँ आओ।
ऐसा नहीं है कि मैंने सोचा था कि छोटी-मोटी चोरियाँ मेरी समस्याओं का
हल है।
पर लू ने मुझसे बिना सवाल पूछे मुझे 65 हज़ार डॉलर दिए थे।
और मेरे मौजूदा हालात में,
निवेश पर इस तरह के कर-मुक्त रिटर्न पर बहस करना मुश्किल था।
ए, रॉको, है न?
लू है?
हाँ, कोई आपसे मिलना चाहता है।
नहीं, वही श्वेत आदमी है, जो लगता है कि अपने बालों को बहुत संवारता है।
ठीक है।
वही व्यापारी।
तुमसे दोबारा मिलकर ख़ुशी हुई।
रिशार्ड मिल।
काफ़ी शानदार है।
तुम्हारी पत्नी तुम्हें यह भी बेचने के लिए मजबूर कर रही है?
- मेरा तलाक़ हो चुका है। - यह सच लगता है।
मुझे अंदाज़ा लगाने दो, तुमने इसके कागज़ात भी खो दिए?
घर जाओ, व्यापारी।
- क्या? - कागज़ात नहीं, तो सौदा नहीं।
मुझे लगा था कि तुमने कहा था कि तुम ये चीज़ें बेच सकती हो।
अब मैं तुमसे कह रही हूँ
- कि समय रहते यह छोड़ दो। - …तुमने यह कहकर…
- मुझे समझ नहीं आ रहा। - …मुझे वह बेची थी कि तुम्हें पैसे चाहिए।
- यह मेरी समस्या नहीं है। - मुझे वह अंगूठी दो।
- तुम्हें अंगूठी नहीं मिलेगी। - मुझे वह अंगूठी दो!
- बस मुझे वह कमबख़्त अंगूठी दो! - मुझे यह काफ़ी समय पहले करना चाहिए था।
- यहाँ से निकलो। - मुझे वह कमबख़्त अंगूठी दो, रॉको!
वह मेरी माँ की अंगूठी है!
तुम यहाँ कमबख़्त चाकू दिखा रहे हो?
हे भगवान।
कमीने कहीं के। तुम कमीने हो, डॉनी।
- चलो! - भाड़ में गए तुम और तुम्हारी भद्दी माँ।
- बस बहुत हुआ, डॉनी। - देखो, मुझे बस मेरी कमबख़्त अंगूठी चाहिए, लू।
"मुझे बस मेरी कमबख़्त अंगूठी चाहिए, लू।"
- भाड़ में जाओ, रॉको। - इसके पास 200 डॉलर कम हैं।
चलो भी, रॉको। यार, वह मेरी माँ की अंगूठी है।
तुम बेवकूफ़ किसे बना रहे हो?
वह कमबख़्त चाकू नीचे करो और मेरी दुकान से निकलो।
तुम सही सलामत निकल सकते हो।
या फिर अगले छह महीने यह कामना करते हुए बिता सकते हो कि काश निकल जाते।
ठीक है, लू। देखो, मैं… हद है। माफ़ करना, लू। ठीक है? मुझे माफ़ कर दो।
- वह मेरी माँ की अंगूठी है। - अब, मुझसे कहो कि तुम वापस नहीं लौटोगे।
चलो भी, लू।
कहो, डॉनी।
मैं वापस नहीं लौटूँगा।
अगर तुम यहाँ वापस आए,
तो शरीर में एक बड़े छेद के साथ जाओगे, समझे?
हाँ, हाँ।
तुम शर्मनाक हो, डॉनी।
तुम अब भी यहीं हो।
ए, देखो, मैं मुश्किल परिस्थिति में हूँ।
नहीं, तुम नहीं हो।
तुम्हें बस लगता है कि तुम हो।
मैं तुम्हारी मदद नहीं कर सकती।
देखो, तुम बस अपना दाम बताओ।
क्या मुझे रॉको को तुम्हें बाहर ले जाने को कहना होगा?
धत्!
लू बोल रही हूँ।
मैं तुम्हें एक नंबर प्लेट भेज रही हूँ।
मुझे इस आदमी की सारी जानकारी चाहिए।
उप-शीर्षक अनुवादक : मून कलिता